آمریکا بیرلشمیش دؤولتلری، ادلبده‌کی گؤزلم نقطه‌سینه ائدیله‌ن سالدیری نتیجه‌سین‌ده بیر تورک عسگرینین شهید اولماسی سببی ایله تورکییه‌یه باش ساغلیغی دیلکلرینی چاتدیراراق اسد رژیمینین سالدیریلارینی قینادیغینی بیلدیردی.
آمریکا بیرلشمیش دؤولتلرینین شام ائلچیلیگینین سوسیال مئدیا تویتر حسابین‌دان ائدیلن پایلاشیمدا، "آمریکا، تورکییه‌نین ادلبده آتیشکسی تامین ائتمک چابالارینی دستکله‌ییر و اسد رژیم گوج‌لرینین بومباردمانی نتیجه‌سین‌ده شهید اولان تورک عسگری اوچون (تورکییه‌یه) باش‌ساغ‌لیغی وئریریک. اسد و روسیانین ادلب گرگینلیگی آزالتما بؤلگه‌سینه قارشی ائتدیکلری گرگینلیگی یوکسلدن سالدیریلاری قینادیغیمیزی تکرارلاییریق" ایفاده‌لرینه یئر وئریلدی.
سالدیرینین آردین‌دان رژیم مؤوضعلرینین تورک سلاح‌لی گوج‌لرینین آتیش دستک آراجلاری ایله آتیش آلتینا آلیندیغی بیلدیریلمیشدی.
سوریه‌ده‌کی ائلچیلیگینی ایچ ساواش سببی ایله باغلایان آمریکا بیرلشمیش دؤولتلری، ائلچیلیگین سوسیال مئدیا حسابینی ایسه فعال ساخلاماغا داوام ائدیر.
